Aftenens VM-kamp i håndbold betyder, at nyhederne på TV2 Nord får lidt ændrede sendetider.

De nordjyske nyheder må vige pladsen på sendefladen for landstræner Nikolaj Jacobsen og hans rød-hvide tropper, der i aften spiller VM-semifinale mod Frankrig. De korte nyhedsudsendelser bliver sendt henholdsvis klokken 17.25 og 18.26 på TV2 Nord Salto, mens den lange nyhedsudsendelse bliver sendt klokken 19.30 på Salto - og afhængigt af kampens udfald og længde bliver den også sendt på TV2 efter kampen. Det vil være omkring 19.47. Efter nyhederne sender vi programmet 'Campingpladsen', hvor vi følger familien Jørgensen gennem sommerens absolut travleste uge, hvor den familiedrevne plads oversvømmes af 400 ekstra gæster, der har valgt at afholde deres årlige motorcykeltræf i Dokkedal. Det er blevet dagen, hvor hovedparten af de mange bikere tjekker ind, og med de daglige pligter oveni, er pladsen sat under pres fra ugens start. Heldigvis har storebror Jesper sluttet sig til resten af familien. Tilrettelæggelse: Thomas Frank. Aftenens afsnit er nummer tre i serien af otte. Du kan se de to første afsnit via dette link.